tomron87/hebrew-wikipedia-sentences-corpus huggingface dataset:
זהו אחד המבנים בפיאצה הטרפזית.
בצד המערבי נמצא פאלאצו פיקולומיני.
קתדרלת הדואומו נמצאת במרכז הפיאצה.
בקומת הקרקע יש כניסה ראשית לבניין המשקיפה על החצר המרכזית.
החצר מלבנית עם אכסדרה הנתמכת על ידי עמודי אבן.
בקומה הראשונה והשנייה יש שתי שורות של חלונות בגודל ניכר, במרחק שווה זה מזה, עם פילאסטרים בסגנון רנסאנס.
כל חלון מחולק לשני חלקים על ידי עמוד דק.
מתחת לחלונות, כאילו כדי להדגיש את עליות הגג הפנימיות, מסגרת הנמשכת לאורך הפינות ובין חלק מהחלונות סמל המשפחה, באבן, עם סמל השליח בזהב וכסף.
ביום בהיר, ניתן לראות את הנוף המרוחק של ואל ד'אורצ'יה וגבעות מונטה אמיאטה.
הבניין שימש גם כסט צילומים לסצנות שונות מהסרטים "השטן מאוהב" עם ויטוריו גסמן, "לילות נעימים" עם גסמן ואוגו טוניאצי ולסרט רומיאו ויוליה" בבימוי זפירלי.
בעונה השלישית של מדיצ'י (סדרת טלוויזיה), צולמו סצנות רבות, לא בארמון מדיצ'י ובחצר בפירנצה, אלא בארמון פיקולומיני ובכיכר שלו בפיינצה.
הארמון משקיף על הכיכר המרכזית של העיר הטוסקנית.
רחוב פיאצה פיו השני נראה כמעט בכל פרק של הסדרה.
פאלם הייתה חברת טכנולוגיה שידועה בייצור מחשבי כף יד.
מטה החברה ממוקם בסאניווייל, קליפורניה.
מחשב כף היד הראשון שיוצר על ידי החברה שלימים נקראה "פאלם" היה המכשיר מסדרת Pilot ויוצר בשנת 1996 על ידי USRobotics.
לאחר תביעה של יצרנית העטים פיילוט על הפרת סימן המסחר שלה, שונה שם המכשיר ל-PalmPilot ולאחר מכן שונה סופית ל-Palm.
המוצר הראשון שזכה לשם המסחרי "פאלם" היה דגם בסיסי של מחשב כף יד שפותח בחטיבת פאלם שהייתה אז חלק מחברת 3com.
בשנת 2000, כדי "ליצור ערך" למשקיעים, פוצלה פאלם לחברה עצמאית שמניותיה נסחרות בנאסד"ק, ועיסוקה התמקד במחשבי כף יד.
מוצרי חברת פאלם זכו להצלחה מסחרית גדולה משמעותית ממחשבי כף היד שקדמו להם, והביאו את מחשבי כף היד לתודעת הציבור.
מוצריה של פאלם התפתחו ממחשב כף יד גדול ומגושם שכלל רק לוח שנה, יומן ומחשבון (לדוגמה, Palm lll שהיה בין הדגמים המוקדמים, ונמצא בשימוש עד היום) למחשבים קטנים, דקים ומשוכללים, שבעזרתם ניתן לשלוח דואר אלקטרוני, לצלם תמונות, להקליט אודיו, להתחבר לאינטרנט, לשלוט במזגן מרחוק ושלל שימושים נוספים.
המכשיר בא עם מסך מגע באופן שניתן לשלוט בו על ידי עט אלקטרוני בלבד ללא צורך במקלדת ובכך מתאפשר להקטין יותר את המכשיר ולהפוך אותו ליותר קומפקטי.
לצורך שמירת הנתונים פותחה מערכת NVFS.
עם השנים, כאשר התפתחה חברת 'פאלם' והרחיבה את סל המוצרים שלה, הפכה המילה 'פאלם' לשם גנרי למחשב כף-יד, בין אם רצה עליו מערכת ההפעלה של פאלם או מערכות הפעלה אחרות.
עם הזמן התחלקה החברה לשתי חברות - Palm One שייצרה את החומרה, ו-Palm Source שפיתחה את מערכת ההפעלה למכשירים אלו.
לאחרונה חברת החומרה PalmOne שינתה את שמה שוב ל-Palm וחברת התוכנה PalmSource נקנתה על ידי חברת Access ושינתה באוקטובר 2006 את שמה ל-Access.
חברת פאלם גם אפשרה לחברות נוספות, לדוגמה סוני, לקבל רישיון שימוש במערכת ההפעלה שלה לפיתוח מחשבי כף יד.
בין חברות אלו, הייתה גם חברת הנדספרינג (Handspring) אשר יצרה, בנוסף למחשבי כף יד מבוססי מערכת ההפעלה של פאלם, גם מכשירים סלולרים המופעלים על ידי אותה מערכת הפעלה.
מכשירים אלו נקראו טראו (Treo).
ביוני 2003 רכשה חברת פאלם את חברת הנדספרינג והחלה לשווק את מכשירי הטראו תחת שמה.
בשנותיה האחרונות נאבקה פאלם במחשבי כף יד שהריצו את מערכת ההפעלה Windows Mobile של מיקרוסופט, מכשירים שאותם פיתחו בין השאר "דל", "קומפאק" וחברות בולטות אחרות.
לאחר מכן החלו שתי החברות לשתף פעולה, עם יציאת המכשיר החדש, ה-Treo 700W, שמשלב את החומרה הנוחה והידועה של חברת פאלם עם התוכנה המוצלחת של מיקרוסופט.
מכשיר זה, טלפון סלולרי משולב במחשב כף יד בעל מקלדת קטנה, יכולות אלחוטיות ומצלמת 1.3 מיליון פיקסלים נחשב בזמנו למכשיר הדגל של החברות.
פאלם אחראית בין השאר לפיתוח סדרות הטראו, הזייר (Zire), הטונגסטן (Tungsten), סדרת ה-V ועוד.
באפריל 2010 בעקבות האטה במכירות, החברה שנקלעה לקשיים כלכליים נרכשה בידי חברת היולט פקארד בסכום של 1.2 מיליארד דולר ,
לאחר חצי שנה הוסרו מכשירי palm עם מערכת ההפעלה web os שהיא מערכת הפעלה חדישה ש-HP פיתחה למכשירי פאלם במקום המערכת הוותיקה והישנה palm os.
נכון לשנים 2011–2013 לא הושקו או הוכרזו מכשירי פאלם חדשים, ב-2012 חברת HP מכרה את מערכת ההפעלה web os לחברת LG לטובת שימוש בעתיד בטלוויזיות החכמות של LG.
פאלם סיימה את דרכה בתחום הטלפונים הסלולריים ומחשבי הכף-יד, ונתח גדול מהחברה הועבר ל-HP.
כיום אתר פאלם מוביל לאתר HP בו מוצגים דור ההמשך של פאלם (טלפונים סלולרים) תחת המותג HP.
מכשירים אלו היו בין הראשונים אשר היו מתוצרת פאלם.
הסדרה שהחליפה את מכשירי ה-v וה-vx, תוך הצגת החידוש של מערכת הפעלה התומכת בריבוי צבעי תצוגה.
המכשירים בסדרה הם בדרך כלל מכשירים מהקצה העליון, ומהדגמים המובילים של החברה.
המכשירים בסדרה זו מוצבו ברמת הכניסה, המכשירים המתקדמים יותר שהכילו מצלמה, כוונו בעיקר לצעירים ולשימוש במשחקים.
סדרה ותיקה זו הייתה שייכת בתחילה לחברת Handspring, עד שנקנתה על ידי פאלם.
המכשירים בסדרה זו משולבי טלפון, ונפוצים למדי:
HP Touchpad - טאבלט 9.7 אינץ' מבוסס WebOS 3.0 שפותח על ידי פאלם אך מותג על ידי HP לאחר שרכשה את פאלם.
טאבלט הטאצ'פד היה מתחרה לאייפד.
Palm Pixi - סדרת סמארטפונים מבוססי WebOS עם מקלדת פיזית המיועדים בעיקר למולטימדיה.
המכשיר שהוצג בינואר 2009 והושק חצי שנה אחר כך בארצות הברית היה המכשיר הראשון שעשה שימוש במערכת ההפעלה WebOS שאפשרה ריבוי משימות.
המכשיר הוצג כמתחרה ישיר ל-iPhone של אפל.
פאלי היא שפה הודו-ארית המפורסמת בעיקר עקב היותה השפה הליטורגית בה נכתבו הכתבים הבודהיסטים הראשונים.
כתבים אלו, הידועים גם בשם הקאנון הפאלי או בשפת הפאלי טי-פיטאקה (שלושת הסלים), הועלו על הכתב בסרי לנקה במאה הראשונה לפנה"ס.
הפאלי נכתב במגוון של מערכות כתב, החל מהברהמי, דוואנגרי ומערכות כתב הודיות אחרות, וכלה בצורה הכתובה באלפבית לטיני שפותחה על ידי המלומד הבריטי רהיס דייוידס מאגודת הטקסט הפאלי.
המלה "פאלי" פרושה "שורה" ומציינת את שורות המקור של הטי-פיטאקה בניגוד לפרשנות המסורתית המאוחרת המתלווה אליהם ומכונה אַטְּהַקַטְהַא .
במקור, אם-כן, המלה לא ציינה שפה מסוימת אלא אוסף כתבים מסוים ורק מאוחר יותר החלה המלה לציין את שפת הכתבים.
מחקרים אטימולוגיים מצביעים על כך שפאלי אינה השפה בה דיבר הבודהה, אלא היא תוצר שילוב בין כמה שפות מדוברות אליו נוספו שינויים ו"תיקונים" במאות השנים אחר מותו אחת התופעות הלשוניות האלה מכונה "סנסקריטיזציה" ובמסגרתה שונו מילים מסוימות כך שדמו בהגייתן ובצורתן למילים בסנסקריט.
למרות שהשפה הפאלית היא תוצר תהליכי עיצוב ממושכים, נראה שהיא אחת הדוגמאות המקורבות ביותר לשפת הדיבור בחבל מגדה בה ככל הנראה חי גאוטמה הבודהה ושם פיתח ולימד את תורתו.
+פונמות בפאלית סדקי וילוני חכי כפוף מכתשי/שִנִּי שפתי(־שִנִּי) אפיɲɳn̪m סותםɡʱkʰʤʱʧʰɖʱʈʰd̪ʱt̪ʰbʱpʰ מחוכך חוכך h s מקורב(צדי)jɻʋl * תוספת פונמה בהתאמה לסטנדרט
פאליווד הוא הלחם בסיסים של המילים "פלסטינים" ו"הוליווד".
המונח משמש גורמים פרו-ישראליים כדי לתאר הטיות פוליטיות בתקשורת, עיוות עובדות וזיוף, הנעשים לטענתם על ידי פלסטינים וערבים אחרים במסגרת מלחמתם התעמולתית בישראל ויחסי הציבור שהם מנהלים נגדה כדי ליצור תדמית שלילית, לה ולחיילי צה"ל.
המונח משמש כדי להאשים פלסטינים בזיוף סבלם גם כאשר הסבל אמיתי.
את המושג הזה טבע פרופסור ריצ'רד לנדס, חבר סגל אוניברסיטת בוסטון, ככותרת הסרט שהפיק: "על פי מקורות פלסטיניים".
הסרט מראה אירועים שכאלה ומתאר כיצד מתבצעת הטעיית התקשורת הזו, על ידי הערבים בכלל ועל ידי הפלסטינים בפרט.
בשנים שלאחר הפקת הסרט החל המושג להשתרש ונעשה בו שימוש גם בהקשרים רחבים יותר.
"פאליווד" תואר כתאוריית קונספירציה, כחלק מהתעמולה הישראלית וכדה-הומניזציה של הפלסטינים.
פאליווד: על פי מקורות פלסטיניים
סרטו של פרופסור ריצ'רד לנדס, פאליווד: על פי מקורות פלסטיניים הוא סרט אינטרנט בן 18 דקות.
לנדס ואחרים טוענים בו שממשלת ישראל איננה נחרצת דיה במאבקה נגד הדיווחים הפלסטיניים הכוזבים על אירועים שונים בסכסוך.
לנדס מראה בסרט שורת צילומים, שנעשו בעיקר על ידי צלמים עצמאיים פלסטינים ושהיו בגדר זיוף, עיוות עובדות או ביומן.
הוא טוען שההטעיה העקבית של התקשורת (שהוא מכנה "פאליווד") הייתה קיימת כבר במלחמת לבנון הראשונה, ושעורכי החדשות אינם בודקים די את אמינות הצילומים הפלסטיניים.
במסגרת זו, לנדס מתמקד בין השאר גם במקרהו של מוחמד א-דורה.
בשעתו נטען שהילד הפלסטיני הזה נהרג על ידי צה"ל בתחילת האינתיפאדה השנייה, והטענה קיבלה כביכול גיבוי בסרט מצולם של האירועים.
הצילום של מות הילד כביכול שימש כחומר תבערה מובהק לאירועי האינתפאדה בשנים שלאחר מכן.
לנדס קובע בהקשר זה בסרטו שדובר בצילומים מבוימים, ובעקבות תביעת דיבה שהוגשה נגדו עקב כך, קבע בית משפט בצרפת שקביעתו זו איננה בגדר הוצאת דיבה, וזאת על בסיס עדות מומחה שהעיד באותו בית משפט צרפתי.
על פי אותה חוות דעת מומחה, יש חשד סביר שהאירוע של מות הילד כביכול בוים, ושאם א-דורה בכל זאת כן נהרג, אזי זה יכול היה לקרות אך ורק מאש פלסטינית ולא מאש ישראלית.
עם זאת בשנת 2013, בעקבות קביעה של ערכאה משפטית גבוהה יותר בצרפת, הרשיע בית משפט צרפתי בשנת 2013 את פיליפ קרסנטי בהוצאת דיבה, על הטענה כי הצילומים מבוימים, והשית עליו קנס של 7,000 אירו.
לנדס מסיק בסרטו ש"צלמים פלסטינים, במיוחד כאשר אין זרים בסביבה, עוסקים בביום עקבי של תמונות אירועים".
העיתונאית רות בלום, שכתבה ב"ג'רוזלם פוסט", מתארת את "פאליווד" כמושג שנטבע על ידי ריצ'רד לנדס בהתייחס ל"הפקות שבוימו על ידי הפלסטינים לפני (ולעיתים תוך שיתוף פעולה של) צוותי רשתות טלוויזיה מערביות, במטרה לקדם תעמולה אנטי-ישראלית מוסווית כחדשות".
לנדס עצמו מתאר מושג זה כ"מושג שטבעתי לתיאור חומר מבוים המוסווה כחדשות".
בנוסף למקרה א-דורה, לנדס מספר גם על מקרים רבים אחרים, אותם הוא מתאר כמקרים של פאליווד.
על פי בלום, טענותיו הקשות של לנדס יצרו לו מוניטין, בחוגים מסוימים, כ"ימני", ה"תומך בתאוריות קונספירציה".
כנגד מכפישיו של לנדס הועלו על ידי רבים אחרים, לרבות מספר תחקירני תקשורת, טענות דומות לאלה שהוא עצמו העלה, במיוחד לאחר שכמה אירועי הטעיית התקשורת הוכחו במהלך מלחמת לבנון השנייה.
ידועה בהקשר זה למשל, פרשת תצלומי עדנאן חאג'.
מכון מקינזי, קבוצת חשיבה ביטחונית קנדית, טען כי "לאחר היסטוריה ארוכה של הצגות לפני המצלמות, המונח הציני 'פאליווד', לשירותי החדשות של הפלסטינים, הופך למובן".
לאחר מקרה א-דורה הזכירו פרסומים רבים את המושג פאליווד.
היו שכינו פרסומים אלה, בשל כך, פרסומים ימניים.
אכן, במושג פאליווד השתמשו גם כמה פרשנים שמרנים כמו דייוויד פרום ומישל מלכין.
פול שניידרייט הקנדי כתב: "ראינו מקרים בהם הרוגים פלסטינים, הנישאים על אלונקות, נופלים, ואז, בכוחות עצמם, מטפסים עליהן.
ראינו דו"חות על טבח, כמו בג'נין ב-2002, שהתבררו, לאחר חקירה עצמאית, כהגזמה פראית.
אין צורך לומר שמקרים שכאלה אינם יוצרים אמון כלפי טענות פלסטיניות נוספות, לפחות עד שיתבררו כאמיתיות".
בנוסף נטען שצילומים רבים שהוצגו בזמן ממלחמת לבנון השנייה בוימו על ידי חזבאללה, תופעה שכונתה לעיתים, על אותו משקל, "חזבוליווד".
הסרטונים בכיכובם של משפחת תמימי, ובפרט עהד תמימי, תוארו כפאליווד.
על-פי ח"כ מיכאל אורן ועדת משנה של ועדת החוץ והביטחון אף ערכה בדיקה לגבי האם ילדי משפחת תמימי, שהם בהירי עור ולבושים בלבוש אמריקאי, הם שחקנים מלוהקים, בדיקה שלא הולידה תוצאת חד משמעיות, אך על-פי אורן אין ספק שמדובר בפאליווד ללא קשר לייחוס המשפחתי.
במהלך העימותים בגבול ישראל-עזה בשנת 2018 תועדו הפלסטינים מביימים פציעות ונפגעים.
במהלך מבצע שומר החומות ב-2021, יאיר נתניהו, בנו של ראש הממשלה בנימין נתניהו, האשים את הפלסטינים ב"פאליווד" בהתייחסות לסרטון "לוויה" שבה אחת ה"גופות" זזה באופן בולט.
בנובמבר 2023, במהלך הלחימה ברצועת עזה במלחמת חרבות ברזל, הדיפלומט הישראלי אופיר גנדלמן שיתף סרטון הממחיש כיצד הפלסטינים מזייפים פציעות של ילדים עזתים, וכינה אותו דוגמה ל"פאליווד".
בהמשך התברר כי הסרטון כלל לא צולם בעזה, והוא נלקח מצילומים של מאחורי הקלעים של סרט קצר שנעשה בלבנון.
מידע כוזב דומה פורסם על ידי חשבון הטוויטר הרשמי של מדינת ישראל, כולל טענה שקרית שילד בן 4 שנהרג בהתקפה ישראלית הוא "בובה" ושהעזתים הכניסו אנשים חיים לתוך שקי גופות.
העיר שוכנת צפונית ללוס אנג'לס, בחלקו הצפוני ביותר של מחוז לוס אנג'לס ומופרדת מהעיר לוס אנג'לס על ידי רכס הרי סן גבריאל.
נכון למפקד האוכלוסין של מדינת קליפורניה בשנת 2018 חיים בעיר מעל 156,667 תושבים.
המתיישבים האירופאים הראשונים שהגיעו לאזור והקימו יישוב היו ממוצא גרמני-שווייצרי.
בשנת 1886 הגיעה קבוצה של אירופאים וקנו את הקרקע.
נאמר להם שהשטח קרוב לאוקיינוס בגלל עצי הדקל שעמדו שם.
האירופאים, שמעולם לא ראו עצי דקל חשבו שעצי יהושוע הם דקלים ולכן קראו ליישוב שהקימו "פאלמנטל" (בתרגום מגרמנית: עמק הדקלים).
היישוב הוכר רשמית ב-17 ביוני 1888. חוסר ניסיון בחקלאות באזור מדברי-צחיח ומיקומו של היישוב הרחק מכל דרך ראשית ומסילת רכבת גרמו להגירה שלילית מהיישוב, עד שבשנת 1889 נותרה משפחה אחת בלבד.
רוב התושבים שעזבו התיישבו יחדיו והקימו יישוב חדש לא הרחק, ליד מסילת הרכבת של חברת סאותרן פסיפיק.
היישוב החדש נקרא בשם 'פאלמדייל' והוקם במקום בו כיום נמצא מרכז העיר.
תוך זמן קצר הוקמה תחנת רכבת ביישוב על מסילת הברזל של חברת סאותרן פסיפיק שקישרה בין לוס אנג'לס לסן פרנסיסקו, מה שתרם רבות לכלכלת היישוב ולגידול האוכלוסייה.
עם גידול האוכלוסייה נוצרה בעיית מחסור במים.
באותה תקופה נאלצו להביא מים על עגלות רתומות לסוסים, והמחסור גרם למים להתייקר מאוד.
רק בשנת 1913 הסתיימה בנייתו של 'מוביל מים קליפורניה-לוס אנג'לס'.
לאחר שהושלמה בנייתו, כל אזור לוס אנג'לס החל לצמוח במהירות ושטחים מדבריים החלו להתמלא ביבולים של פירות, בעיקר תפוחים ואגסים.
בשנת 1915 יצא לאור לראשונה העיתון המקומי 'פליימדייל פוסט', כיום הוא נקרא 'אנטילופה ואלי פרס'.
בשנת 1921 נפתח כביש סלול בין לוס אנג'לס לפאלמדייל.
הייתה זו פריצת דרך בתחום התחבורתי באותה תקופה והיה הכביש הראשון מלוס אנג'לס לאחת העיירות בקרבתה.
כיום הכביש נקרא כביש סיירה.
בשנת 1924 הושלמה בנייתו של 'סכר ליטלרוק' ו'מאגר הרולד' אשר נבנו על מנת להבטיח כמות מים מספקת לאוכלוסייה הגדלה של פאלמדייל, לתעשייה ולחקלאות.
כיום 'מאגר הרולד' נקרא אגם פאלמדייל.
חקלאות היוותה כמקור פרנסה העיקרי של תושבי פאלמדייל ושכנתה הצפונית לנקסטר עד פרוץ מלחמת העולם השנייה.
בשנת 1933 נבנה בסיס חיל האוויר של הצבא מוּרוֹק' (כיום שמו "בסיס חיל האוויר אדוארדס") 10 ק"מ צפונית ללנקסטר.
בשנת 1952 הוסב נמל התעופה האזרחי ששירת את תושבי פאלמדייל למרכז חקר החלל, מחקר וניסויים של חיל האוויר האמריקני.
כתוצאה מכך הוסבה התעסוקה העיקרית של האזור למתקנים אלו, והחקלאות נדחקה הצידה.
בבסיס הניסויים נוסו מספר כלי טיס של חיל האוויר, בהם: B-2 ספיריט, X-15, F-117 נייטהוק, F-35 לייטנינג II ועוד.
ב-24 באוגוסט 1962 הוכרזה פאלמדייל רשמית כעיר.
שטחה הכולל אז היה 5 ק"מ רבועים בלבד.
בשנת 1980 חיו בעיר 12,000 תושבים, ועם בנייתו של כביש מהיר שחיבר אותה ללוס אנג'לס האוכלוסייה החלה לצמוח במהרה.
במהלך שנות ה-80 וה-90 של המאה ה-20 חלה צמיחה משמעותית באוכלוסייה.
החלו להיבנות יותר ויותר שכונות יוקרה, ופאלמדייל הפכה לעיר פרבר אטרקטיבית לעובדים בלוס אנג'לס.
במהלך שנות ה-90 הייתה פאלמדייל העיר עם שיעור הצמיחה הגבוהה ביותר במדינת קליפורניה, והשנייה בארצות הברית.
פאלמדייל כיום היא העיר הגדולה ביותר בעמק אנטילופה, והרביעית בגודלה במדבר מוהאבי (אחרי לאס וגאס, הנדרסון וצפון לאס וגאס).
במהלך 25 שנים האחרונות פאלמדייל מדורגת בין 25 הערים המתפתחות בארצות הברית.
היא נחשבת עיר מבוססת ובטוחה.
בשנת 2005 נפתחה תחנה אוטובוסים מרכזית גדולה בעיר ליד תחנת הרכבת.
התחנה אמורה לספק פתרון תחבורה ציבורי יעיל לתושבי האזור.
לקראת סוף 2009 אמור להיפתח בעיר מרכז רפואי מתקדם בעלות 200 מיליון דולר.
התעשייה החשובה ביותר בעיר היא הנדסת אווירונאוטיקה ותעשיית האוויר והחלל.
בלוס אנג'לס אך גם בעיר עצמה ישנם מספר חברות ענק בינלאומיות, המספקות מגוון רב של עבודות לתושבי האזור (בעיקר בתחום התעופה והחלל) כגון: לוקהיד מרטין, נורת'רופ גראמן, בואינג, בנק אוף אמריקה, צ'ברון ועוד.
בעיר מספר גדול של מפעלים וחברות שונות, הנהנים ממדינות עידוד ממשלתית ועירונית בדמות הקלות מס ותמריצים.
העיר משתרעת על שטח של 272.2 קמ"ר, בגובה 809 מטרים מעל פני הים, כ-60 ק"מ צפונית ללוס אנג'לס, במחוז לוס אנג'לס.
גבולותיה של העיר הם: רכס הרי סן גבריאל מדרום, המפרידים בינה לשכונות הצפוניות של לוס אנג'לס, מצפון העיר השכנה לקסטר, ממזרח מדבר מוהאבי.
העיר ממוקמת קרוב להעתק סן אנדראס, דבר המעמיד אותה בסיכון גבוה לרעידת אדמה, במיוחד בחלקה הצפוני של העיר.
ישנו מגוון רחב של תחבורה ציבורית בעיר כגון: אוטובוסים, רכבות ומטוסים.
תחנה מרכזית של פאלמדייל שנבנתה בשנת 2005, היא גם תחנת רכבת מרכזית בעיר.
את שירות הרכבות לתושבי העיר מעניקות החברות: מטרולינק- לנסיעות באזור לוס אנג'לס ואמטרק למרחקים ארוכים.
התחנה מיודעת גם להיות תחנה לרכבות מהירות של 'רכבת מהירה של קלירפוניה', פרויקט שעבודתו אמורה להתחיל בשנת 2011 בעלות 9.95 מיליארד דולר ובו תיבנה מסילת רכבת מהירה בין סן דייגו לסן פרנסיסקו וסקרמנטו דרך לוס אנג'לס.
נמל תעופה אזורי לוס אנג'לס-פאלמדייל ממקום בקרבת העיר ובו שני מסלולי המראה ונחיתה, כל אחד מהם באורך 3.5 ק"מ.
נמל התעופה האזרחי הוא גם בסיס של חיל האוויר האמריקאי ועל כן אין בו טיסות סדירות אלא טיסות מיוחדות מדי פעם.
נחל ביג רוק (בקרבת העיר)
בנוסף פסטיבל "ג'אז ויין" מושך אליו מדי שנה אלפי מבקרים מכל רחבי העולם.
פאלמדייל שוכנת בשטח מדברי גבוה איפה שהקיץ חם ויבש והחורף קר וישנן רוחות רבות.
ישנם בפאלמדייל 300ימי שמש בשנה.
חורף- החורף בפאלמדייל קריר, עם רוחות רבות והרבה גשמים.
אביב- ישנן רוחות חזקות ומדי פעם גשמים.
קיץ- הקיץ חם, עם רוחות יבשות חזקות וכמות משקעים קטנה.
בזכות המיקום יחסית גבוה של העיר, הרוחות שמגיעות אליה מתקררות מעט, במיוחד בלילות.
פאלם ביץ' היא עיירה במחוז פאלם ביץ' במדינת פלורידה בארצות הברית, כ-150 ק"מ צפונית למיאמי.
העיר נקראת לעיתים "האי פאלם ביץ'" (Palm Beach Island), על מנת להבחין בינה לבין המחוז בעל השם הזהה.
גודל האוכלוסייה בעיר, שנחשבת לעיר קיט יוקרתית, נע בין 9,860 תושבים ל-30,000 בשיא עונת התיירות (על פי נתוני 2004 של המשרד למפקד אוכלוסין של ארצות הברית).
נתיב המים התוך-חופי מפריד את פאלם ביץ' מן הערים הסמוכות, וסט פאלם ביץ' ולייק וורת'.
שטח העיר הוא 27 קמ"ר, כאשר 62.45% מן השטח הוא שטחי מים.
פאלם ביץ' הוקמה כאתר קיט על ידי איש העסקים הנרי מוריסון פלאגלר בסוף המאה ה-19. פלאגלר היה ממייסדי חברת סטנדרד אויל ומקים מסילת הברזל של מזרח פלורידה שחיברה בין היבשה לאיים האטלנטיים בפלורידה.
פלאגלר הקים במקום שני מלונות יוקרה - Royal Poinciana Hotel ו-Breakers Hotel (שקיים עד היום).
באותו זמן הקים פלאגלר את ווסט פאלם ביץ', בתור עיר לאנשי השירותים העובדים באתר הקיט.
בשנת 2019, העיירה פאלם ביץ והעיר צפת שנמצאת בישראל, הוכרזו כערים תאומות וחתמו על שיתופי פעולה והסכמים.
הפאליו של סיינה (באיטלקית: Palio di Siena) הוא מרוץ סוסים מסורתי המתרחש בעיר מאז תקופת הרנסאנס.
הפאליו מתקיים פעמיים בשנה, ב-2 ביולי וב-16 באוגוסט בעיר סיינה באיטליה.
במרוץ משתתפים 10 סוסים ופרשים המייצגים 10 מתוך 17 הרבעים ההיסטוריים של העיר.
המרוץ של יולי מוקדש למדונה מפרונזאנו, והמרוץ של אוגוסט מוקדש לחג עליית מרים השמימה.
המרוץ שמתקיים מסביב לכיכר ההיסטורית של העיר סיינה בפיאצה דל קמפו, הפך לאטרקציה תיירותית ראשונה במעלה בעיר.
המרוץ הראשון של חודש יולי התקיים ב-1656. ב-1707 נוסף המרוץ של אוגוסט.
בשנת 1729 נקבעו הגבולות הרשמיים והמוסכמים של הרבעים השונים בעיר סיינה שמשתתפים במרוצים.
באותה שנה אף נקבעה התקנה שרק 10 רבעים ישתתפו בכל מרוץ.
במרוץ הבא אחריו ישתתפו 7 הרבעים שלא השתתפו קודם לכן ועוד 3 רבעים שנבחרים באמצעות הגרלה.
כל אחד מ-17 הרבעים מיוצג באמצעות סמל, דגל, מדים של הפרש וכן מוזיאון המוקדש להישגי הרובע במהלך המרוצים השונים.
למרוץ כללים נוקשים ביותר – הפרשים רוכבים על הסוסים ללא אוכף, המרוץ מקיף שלוש פעמים את הכיכר ונמשך כ-90 שניות בממוצע.
במרוצים הסוסים חשובים יותר מן הפרשים, ולפיכך הסוס יכול לזכות במקום הראשון במרוץ גם אם רוכבו נפל במהלך המרוץ.
יתרה מכך, מעדיפים סוס מנצח נטול רוכב, כך נחסך סכום הפרס.
בנוסף לשני המרוצים בחודשים יולי ואוגוסט יכולה עירית סיינה להחליט לקיים מרוץ נוסף שלא מן המניין כדי לציין אירוע מיוחד.
המרוץ המיוחד יכול להתקיים במהלך החודשים מאי ועד לספטמבר.
ב-1969 התקיים מרוץ מיוחד לציון הנחיתה על הירח ובשנת 2000 התקיים מרוץ מיוחד נוסף לציון המילניום.
כחודש לפני כל מרוץ בוחרים ראשי עשרת הרבעים של סיינה שמשתתפים בו את הפרשים.
הסוסים שישתתפו במרוץ נבחרים באמצעות הגרלה.
לפרש יש אפשרות במהלך המרוץ להשתמש בשוט לא רק כנגד הסוס שבו הוא רוכב אלא גם כנגד פרש יריב וכנגד סוס של רובע אחר.
השימוש בשוט גורר אחריו ביקורת רבה מצד ארגוני זכויות בעלי החיים באיטליה.
הסוס המנצח במרוץ הוא הסוס שמגיע ראשון לקו הסיום.
הסוס המפסיד הוא הסוס שמגיע שני, ולא הסוס האחרון.
הרובע שסוסו הוכרז כמנצח זוכה בדגל עשוי משי (מכונה באיטלקית PALIO) שצויר במיוחד על ידי אומן בן העיר סיינה.
הרובע המנצח מחזיק בדגל במוזיאון המיוחד שנמצא בכל רובע ורובע.
הרובע המעוטר ביותר במאה השנים האחרונות היה רובע OCA-האווז: הוא זכה ב-63 מרוצים מאז שנת 1900. הרובע בעל מספר הזכיות הקטן ביותר מכונה באיטלקית NONNA -סבתא.
רובע CIVETTA – ינשוף מחזיק כעת בתואר מפוקפק זה משום שמאז 1979 לא זכה בשום מרוץ.
יום לפני המרוץ עורך כל רובע שמשתתף במרוץ ארוחת ערב חגיגית בה משתתפים כל תושבי הרובע.
הרובע הזוכה במרוץ עורך ביום המרוץ עצמו ארוחת ערב חגיגית נוספת בה משתתפים בנוסף לתושבי הרובע כל ראשי העיר והאורחים הבכירים הנוספים שהגיעו לצפות במרוץ.
בפאליו שנערך ב-2 ביולי 2011 זכה רובע האווז, ובפאליו שנערך ב-16 באוגוסט 2011 ניצח רובע הג'ירפה.
פַּאלִין רִינְטַלַאסִין מַאזֶ'ר הוא דמות ספרותית בסדרת ספרי רומח הדרקון.
הוא בנם השלישי של גיבורי הרומח, הלוחם קרמון מאז'ר ואשתו טיקה, ודמותו מרכזית בסיפורי דור ההמשך (וגם דרקוני להבת קיץ) וכן בכל הסיפורים המסופרים בעידן החמישי של עולם קרין, בפרט בטרילוגית מלחמת הנשמות.
פאלין הוא בנם השלישי של קרמון וטיקה, אחיהם הצעיר של תאנין וסער, ואחיהן הגדול של לורה ודזרה.
בניגוד לאחיו הגדולים ואביו, אשר היו לוחמים, פאלין שלח ידו באומנות הקסם כפי שעשה דודו, הרב-מג הגדול, רייסטלין מאז'ר.
דאלאמר האפל הצליח לאתר את פאלין לאחר שגילה את יכולותיו באומנות הקסם, למרות שאביו של פאלין, קרמון, עשה כל שבידו כדי להסתיר זאת.
לאחר ויכוח ממושך, דאלאמר הצליח לשכנע את קרמון להביא את פאלין לצריח ויירת'.
שם הצליח דאלאמר להעסיק את אֶחיו הבוגרים של פאלין, תאנין וסער בזמן שפאלין הועמד למבחן הכישוף הנעלה.
קרמון ופאלין הועתקו בדרך הקסם אל צריח הכישוף בפלנתאס, שם דאלאמר ערך מבחן מיוחד.
פאלין הצליח לעבור במבחנו ובחר בגלימות הלבנות, בין השאר כדי להרגיע את דאגותיו של אביו.
בזמן מבחנו, הופיעה רוחו של רייסטלין (במקום האשליה שנוצרה על ידי דאלאמר) אשר ניסה לפתות את פאלין ללכת בדרכו של דודו.
פאלין סירב בהאמינו כי דבר זה יגרום למותו, ותחת זאת, הוענק לו מטה מאגיוס, אשר היה שייך לדודו.
לאחר המבחן, נסע פאלין בחברת אֶחיו למספר הרפתקאות, כולל הרפתקה אחת מיוחדת עם הגמד הססגוני דוגאן פטיש-אדום (שאינו אחר מאשר אל הגמדים, ריאורקס.
דוגאן רימה את האחים במשחק התערבות כדי שיעזור להם למצוא את אבן-החן האפורה של גרגאת.
הם כמעט והצליחו, ולאחר מכן, התקבלו סער ותאנין למסדר אבירי סולאמניה, ופאלין הורשה להצטרף אליהם למשימותיהם.
בתחילת המלחמה, הוצב פאלין יחד עם הכוח בו שירתו אֶחיו הגדולים.
במשימת הכוח הראשונה, מותקף הכוח על ידי אבירי האופל בקרב במפרץ תוראדין.
שני אחיו נהרגים בקרב זה בעודם מגנים עליו, והוא נלקח בשבי.
הוא נחקר על ידי ראש מסדר החבצלת אשר ניסה לשכנע את פאלין להצטרף לכוחותיהם.
אז פוגש פאלין לראשונה בדודנו, פלד בהיר-להב אשר לוקח אותו ואת גופותיהם של אחיו למרגוע כדי שיוכלו להיקבר בכבוד.
לאחר הגעתו למרגוע וקבורתם של אֶחיו, פאלין ופלד ממשיכים לעבר פלנתאס.
שם, הם מקווים לפתוח את השער בצריח הכישוף הנעלה אל השאול - כל אחד משיקוליו שלו.
בעוד פלד קיווה לפתוח את השער למלכתו, טאקיזיס, פאלין רצה לפגוש בשאול את דודו, רייסטלין מאז'ר.
השניים הגיעו לפלנתאס ביודעם כי יצטרכו להיכנס דרך שדרות שויקאן, מטילות המורא.
בדרכם, נפגשו עם קריסניה, אשר העניקה להם קמיע כדי לסייע להם לחצות את השדרות.
לאחר שהגיעו לצריח, פאלין גילה כי דאלאמר, אושה וגדילן קוץ-רגל היו כבר שם.
אושה הציגה את עצמה כבת של רייסטלין.
פלד ופאלין ניסו להיכנס למעבדתו של רייסטלין, אך לבסוף רק פאלין וגדיל הצליחו להיכנס בעוד פלד ואושה נותרו נעולים מבחוץ.
לבסוף, פאלין וגדיל הצליחו להיכנס לשאול דרך השער.
שם הם פגשו ברייסטלין, ואף חזו בברית בין שלושת האלים הבכירים, פלאדין, טאקיזיס וגיליאן על מנת לעצור את כאוס, האל הנורא.
הם הסכימו כי על אומות העולם להתאחד אך תחת אבירי האופל וכי הם יהיו הכוח אשר ינצח את כאוס.
לאחר ששבו עם רייסטלין, פאלין החל לשהות יותר בקרבתה של אושה.
הם החלו להתקרב זה לזה, אך הדבר שמנע מהם לממש אהבתם הייתה העובדה, שהתבררה כלא נכונה בהמשך, כי השניים דודנים.
במשך זמן זה, למד פאלין את אומנות הכישוף מדודו, ואף קיבל את ספר לחשיו של מאגיוס.
לקראת סוף ההכרעה במלחמת הכאוס, נכנס פאלין אל השאול עם קבוצת אבירי אופל עם תוכנית להביס את כאוס.
פאלין עזר לגדילן, אושה ודוגאן פטיש-אדום להביא תמצית מדמו של האל.
כדי לעסייע להם, השתמש פאלין במטה והטיל את לחש אור האמת של מאגיוס, אשר הצליח לפגוע באל ולגרשו.
פאלין היה למג הראשון אשר הצליח להטיל לחש זה ונחשב על ידי רבים כמג חזק.
לאחר המלחמה, למד פאלין כי אושה אינו בתו של רייסטלין, והשניים אף נישאו זה לזה.
פאלין נשא את אושה לאישה, והשניים עברו להתגורר במרגוע, כדי להיות קרובים להוריו, קרמון וטיקה.
שם נולדו להם שני ילדיהם, אולין ולינשה.
בזמן זה, שקע פאלין בדכדוך בשל אובדן הקסם בעולם, זאת למרות שמונה לראש מסדר הגלימות הלבנות בשנת 390 אחה"ח.
שלוש-עשרה שנים לאחר מכן, הפך פאלין לראש מועצת המכשפים כולה והחליט לפרק את המסדר.
זמן מה לפני פירוק מועצת המכשפים, ניגשו לפאלין, קוסם הצללים המסתורי ואדון הצריח של ויירת' כדי ללמדו סוג חדש של קסם, קסם פרא.
פאלין הסכים להתחנך בדרך זו, ובשנת 412 אחה"ח ייסד את אקדמית הקסם.
לאקדמיה זו הגיעו תלמידים מכל קצוות היבשת, להם הכיר את דרך הקסם החדש.
שנתיים לאחר מכן, הצטרף למסדר גיבורי הלבב בשנת 414 אחה"ח, ונלחם להציל את אנסאלון מאויב חדש, דרקוני הענק.
בזמן מסעותיו, נלחם פאלין בדרקונים אלו ישירות או בעקיפין, על ידי הגשת עזרה לאלו, אשר התנגדו לדרקונים.
פאלין עזר למנוע מדרקוני העל להשיג מעמד של אל, ומלווה את ג'ספר כור-אש בדרכו האחרונה לבית האלים.
הקסם החדש, אותו העביר פאלין לתלמידיו, משך לרוע מזלו את תשומת לבה של בריל, דרקונית הענק המרושעת, אשר בתחילה בחרה רק לצפות בנעשה.
אולם לאחר היחלשותו של סוג קסם זה בדומה לאחרים, נשבה פאלין בידי בריל, אשר עינתה אותו.
בשנת 420 אחה"ח פוצצה האקדמיה על ידי בנו של פאלין, אולין, כדי שסודות האקדמיה לא ייפלו לידיה של הדרקונית.
טרם תחילתה של מלחמת הנשמות, היה פאלין אדם שבור לב ומובס.
הוא שוחרר על ידי בריל כששוכנעה להאמין כי אינו יודע מדוע הקסם בעולם נחלש.
פאלין המשיך לייסר את עצמו, בחפשו אחר דרכים חדשות של קסם, תוך הזנחת משפחתו.
חייו של פאלין השתנו בשנית כאשר גדילן קוץ-רגל הגיע למרגוע כדי לחלוק כבוד בהלווייתו של אביו, קרמון.
דבר זה בלבל כמה תושבים כיוון שקרמון היה עדיין בחיים, אך פאלין מייד הבין כי גדילן השתמש באביזר המסע בזמן כדי להגיע למרגוע.
פאלין הצליח לשים ידיו על האביזר וניסה בעזרתו לשוב לעבר, רק כדי לגלות לתדהמתו כי הזמן שקדם לעידן בני-התמותה לא היה קיים עוד.
כדי לנסות להבין זאת, החל פאלין במסע לחפש את דאלאמר כדי לנסות לפענח תעלומה זו.
במהלך מסעו, הוא ודאלאמר גילו כי האלה האחת לא הייתה אלא טאקיזיס וחוסלו על ידי מצביאתה, מינה.
מינה הבינה לאחר מותם, כי עליה למצוא את גדילן ולכן החייתה את המכשפים באורח קסום ובעזרת קסם, כבלה אותם לרצונה.
נשמתו של פאלין סירבה לחזור לגופו ולשתף פעולה עם רצונותיה האפלים של מלכת האופל והתנגד לה גם במצב זה של מוות למחצה.
לקראת סוף מלחמת הנשמות, פאלין כמעט ונרצח על ידי דאלאמר, ורק בעזרת התערבותו של דודו, רייסטלין, חייו של פאלין ניצלו.
עם שובם של האלים, הם העניקו לו את חייו בחזרה בשל פעולותיו בזמן מלחמת הנשמות, והציעו לו גם את כוח הקסם חזרה, אולם, פאלין החליט שמשפחתו חשובה לו יותר, ושב למרגוע.
בשנים שבאו לאחר מלחמת הנשמות, פאלין נעשה לאדם בעל השפעה רבה במרגוע.
משרת לורד השליט (וראש העירייה) של מרגוע הוענקה לו כדי שיוכל לעזור בשיגשוגה של העיירה לכדי מעמד של עיר גדולה.
בתפקידו כראש עירייה, הוא העניק לאביר ג'רארד אות מונדר את תפקיד השריף ועזר לנזיר ריס מייסון במאבקו כנגד כת האהובים.
פאלם ספרינגס היא עיר נופש מדברית במחוז ריברסייד, קליפורניה, בעמק קואצ'לה.
היא שוכנת כ-60 קילומטרים מזרחית לסן ברנרדינו, וכ-179 קילומטרים ממזרח ללוס אנג'לס, 219 קילומטרים צפונית-מזרחית לסן דייגו, ו-433 קילומטרים ממערב לפיניקס, אריזונה.
האוכלוסייה הייתה 44,552 תושבים במפקד 2010.
גולף, שחיה, טניס, רכיבה על סוסים, רכיבה על אופניים, וטיולים במדבר ובאזורים ההרריים הסמוכים הם הצורות העיקריות של בילוי בפאלם ספרינגס.
מחקר ארכאולוגי מראה כי בני העם האינדיאני "קאווייה" חיו באזור במשך 350–500 השנים האחרונות.
הם כינו את האזור "סה-קי" (מים רותחים).
בשנת 1823 מגלה הארצות המקסיקני חוסה מריה אסטודייו וקפטן חוסה רומארו נשלחו למצוא נתיב מסונורה לאלטה קליפורניה.
במהלך מסעם הם לראשונה תיעדו את המקום.
האזור סופח לארצות הברית בהסכם גואדלופה אידלגו.
מקור אפשרי למילה "פאלם" בשם המקום, הוא ממתיישבים ספרדיים שקראו למקום La Palma de la Mano de Dios כלומר: כף ידו של האל.
השימוש המוקדם ביותר של השם "פאלם ספרינגס" הוא ממפה של היחידה למדידות טופוגרפיות של ארצות הברית שהשתמשה במונח בשנת 1853. שמות מוקדמים נוספים היו "פאלמטו ספרינגס" ו"ביג פאלם ספרינגס".
התושב הלבן הראשון בפאלם ספרינגס היה ג'ק סאמרס שניהל את תחנת הכרכרות בשנת 1862. כעבור ארבע עשרה שנים (1876) מסילת הרכבת דרום הפסיפיק הונחה 6 קילומטרים צפונית לתחנה.
בשנת 1880 האינדיאני המקומי פדרו צ'ינו מכר חלקות ליד המעיינות לוויליאם ואן סליקה ומתיו בריאן בסדרה של עסקאות מפוקפקות; הם בתורם הביאו את וו.
פורטר כדי לסייע להם למכור את נכסיהם באמצעות "חברת פאלם סיטי קרקע ומים".
בשנת 1885, כאשר עורך הדין (ולימים השופט) ג'ון גאתרי מק'קאלום מסן פרנסיסקו החל לקנות נכסים בפאלם ספרינגס, השם כבר התקבע.
השופט מק'קולם, שהביא את בנו החולה לאקלים היבש עבור בריאותו, הביא את מומחה ההשקיה ד"ר אוליבר וואזנקרופט והמהנדס ג'יי.פי.
ליפינקוט כדי לבנות תעלה מנהר ווייטוואטר למטעי הפירות בנחלתו.
הוא גם ביקש מד"ר מוריי וילווד להקים מלון שמעבר לרחוב ממקום מגוריו.
מוריי עשו זאת ב-1886 (ומאוחר יותר הפך להורטיקולטור מפורסם).
הגידולים ומערכות ההשקיה סבלו בשנת 1893 מהצפות בעקבות גשמים, ולאחר מכן בצורת במשך 11 שנים (1894–1905) גרמו נזק נוסף.
במהלך המאה ה-20 העיירה התפתחה לעיירת נופש פופולרית.
בסוף המאה היו בעיר כ-130 בתי מלון.
בשנת 2011 ביקרו בעיר כ-1.6 מיליון תיירים.
בעיר נבנו מספר קווי רכבל כולל הקו הארוך בעולם באורך של כ-4 ק"מ.
המוזיאון לאמנות של העיר הוקם במקור כ"מוזיאון המדבר" בשנת 1938. כיום הוא כולל מיצגים על אמנות ומד המדבר.
האמנים המיוצגים במוזיאון הם אמנים אמריקאים לרבות אמנים שהתגוררו בעיר כמו קרל אייטל, שיצירותיו מוקדשות לחיי המדבר.
פאלמר הוא מושב המחוז של מחוז מאטאנסוקה-סאסיטנה אשר באלסקה שבארצות הברית.
העיר נמצאת במרחק כ-68 קילומטרים צפון-מזרחית לאנקורג'.
לפי מפקד האוכלוסין האמריקני של 2010 באותה העת היו בעיר 5,937 תושבים.
האזור בו נמצא כיום היישוב פאלמר היה מיושב במקור על ידי אוכלוסייה ילידית במשך אלפי שנים ועסקו במסחר עם קבוצות ילידים אחרות.
נתיבי הסחר שלהם היו לאורך נהר המאטנוסקה.
במהלך 1741 הגיעו לראשונה תושבי האימפריה הרוסית לאזור אלסקה והביאו עימם לאזור זה לראשונה את המסורות הנוצריות שהיו נפוצות ברוסיה לאוכלוסייה הילידית של האזור.
באמצע שנות ה-80 של המאה ה-19 היזם ג'ורג' פאלמר הקים מרכז מסחר על נהר המאטנוסקה, בסמוך למקום בו נמצא כיום היישוב פאלמר.
לקראת סוף המאה ה-19 הממשל האמריקני החל להתעניין בשדות הפחם הממוקמים צפונית לפאלמר.
בעקבות כן הוקמה בהמשך מסילת רכבת שעברה בתחום היישוב לראשונה ב-1904. במהלך מלחמת העולם הראשונה עלה הביקוש לפחם באיכות גבוהה לצורך תדלוק ספינות הקרב של הצי האמריקני.
בסוף מלחמת העולם הראשונה הצי האמריקני חילק קרקעות בשדות הפחם לחיילים משוחררים שלקחו חלק במלחמה.
בעקבות כן חקלאים, כורים, וחוואים החלו לאכלס את האזור.
סניף הדואר של היישוב הוקם לראשונה ב-6 ביולי 1917.
ב-1935, במהלך תקופת השפל הגדול, במסגרת אחד מהפרויקטים של מדיניות הניו דיל שנקט ממשל רוזוולט הוקמה קולוניית מאטנוסקה (Matanuska Colony) באזור בו נמצא כיום היישוב פאלמר.
במהלך בקיץ 1935 נהרו אל היישוב החדש 203 משפחות ממישיגן, ויסקונסין, ומינסוטה.
התושבים החדשים שוכנו בתחילה באוהלים.
כל משפחה קיבלה שטחים בגודל 40 דונם על מנת שיוכלו לעסוק באותם השטחים בחקלאות.
שיעור המשפחות שלא הצליחו לאורך זמן לעסוק בהצלחה בענף החקלאות באזור היה גבוה, אף על פי כן עד היום מתגוררים בפאלמר רבים מהצאצאיהם של אותם התושבים המקוריים.
בניית מערכת הכבישים המהירים ברחבי אלסקה וההתפתחות המואצת של אנקורג' השפיעה רבות גם על הצמיחה של אזור פאלמר.
על פי מפקד האוכלוסין של ארצות הברית, נכון לשנת 2010 היו בעיר 5,937 תושבים, 1,472 משקי בית ו-1,058 משפחות.
ההכנסה החציונית למשק בית בעיר הייתה $45,571 וההכנסה החציונית למשפחה הייתה $53,164. ההכנסה החציונית לגברים הייתה $44,716 לעומת $25,221 לנשים.
פאלמר משתרעת על שטח של כ-9.7 קילומטרים רבועים, מתוכם 9.7 קמ"ר שטחים יבשתיים ו-0 קמ"ר שטחי מים.
העיר נמצאת בגובה 71 מטר מעל פני הים.
פאליירי ספא (באיטלקית: Paglieri SpA) היא חברה איטלקית למוצרי טיפוח והיגיינה שבבעלותה כמה מהמותגים המפורסמים והפופולריים בתחום.
החברה פעילה במשך קרוב ל-140 שנים, ומוצריה משווקים ביותר מ-50 מדינות.
פאליירי הוקמה ב-1876 באלסנדריה שבאיטליה בידי לודוביקו פאליירי (1824–1893), בן לבעלים של חנות פרפומריה שפעלה בעיר מ-1807. הוא החל בייצור קרמים ומוצרי קוסמטיקה שונים במעבדה הראשונה של החברה.
בשנות ה-20 של המאה ה-20 החלה החברה בייצור המוני של בשמים ומי קולון, והחלה לייצר מספר מוצרים תחת המותג "Felce Azzurra" ("פֶלצֶ'ה אַצורה").
ב-1940 הונפקה החברה בבורסה, ואולם במהלך מלחמת העולם השנייה נהרס המפעל בהפצצה מן האוויר.
לאחר המלחמה שוקמה החברה והתבססה בקמפוס אחר, ובראשית שנות ה-60 של המאה ה-20 בנתה בפאתי אלסנדריה את הקמפוס החדש שלה, המשתרע על 76,000 מ"ר.
בשנות ה-70 זנחה החברה את תחום האיפור וחזרה להתמקד במוצרי הטיפוח, בדגש על מוצרים לתינוקות.
בשנת 1996 הייתה לחברה הראשונה בתחומה באיטליה שזכתה לעמוד בתקן ISO 9002.
בעשור השני של המאה ה-21 התפתחה החברה ברכישת מותגים וחברות קיימות בענף, כגון חברת סקיאפארלי (Schiapparelli).
פאלם ספרינגס הוא סרט קומדיה רומנטית ומדע בדיוני אמריקאי בבימויו של מקס ברבאקו, ובכיכובם של אנדי סמברג, כריסטין מיליאוטי, ג'יי קיי סימונס, קמילה מנדס, טיילר הקלין ופיטר גלאגר.
הסרט הוקרן לראשונה בפסטיבל הסרטים סאנדנס ב-26 בינואר 2020, ועלה לשירות הסטרימינג הולו ב-10 ביולי 2020, ולאחר מכן הוקרן גם במספר בתי קולנוע מובחרים.
הסרט הוקרן בפסטיבל הקולנוע ירושלים שהתקיים בדצמבר 2020.
הסרט עוקב אחרי שני זרים, ניילס (אנדי סמברג) ושרה (כריסטין מיליאוטי), שמגיעים לחתונה של אייב (טיילר הקלין) וטאלה (קמילה מנדס) בפאלם ספרינגס.
בערב החתונה, ניילס ושרה מגיעים למערה מסתורית שמכניסה אותם ללולאת זמן אינסופית
ב-9 בנובמבר בפאלם ספרינגס, ניילס מתעורר ולא מצליח לשכב עם בת זוגו, מיסטי.
באותו הערב, ניילס מתחבר לשרה במהלך קבלת פנים בחתונתם של טאלה, אחותה של שרה וארוסה, אייב.
השניים עוזבים את האירוע ושוכבים במדבר לא רחוק מהמקום.
בזמן שהוא מתפשט, ניילס נורה בחץ על ידי מתנקש לא ידוע .
ניילס הפצוע זוחל לתוך מערה ומבקש משרה לא לבוא בעקבותיו.
למרות זאת, שרה המודאגת עוקבת אחרי ניילס למערה ונשאבת ללולאת זמן.
שרה מתעוררת משנתה ומבינה שהתאריך הוא ה-9 בנובמבר בדיוק כמו אתמול.
שרה מתעמתת עם ניילס והאחרון מסביר לה שמכיוון שהיא נכנסה איתו למערה, היא לכודה כמוהו בלולאת זמן ושינה או מוות מאתחלים את הלולאה מחדש והיא גורמת לשניים לחיות שוב את יום ה-9 בנובמבר.
שרה מנסה שיטות שונות כדי לברוח מהלולאה, אך ללא הצלחה.
ניילס, שתקוע בלולאה כבר זמן מה, נהנה מהלולאה ומחוסר ההשלכות למעשיו (מכיוון שבמילא מחר יהיה אותו היום כמו אתמול) ואיבד תקווה להשתחרר ממנה.
ניילס ושרה מתקרבים ושרה מאמצת את אורח חייו חסר הדאגות של ניילס.
בעוד השניים מתכננים את ההרפתקאה הבאה שלהם בלולאה, ניילס מספר לשרה שהמתנקש שירה בו הוא רוי, אורח בחתונה שנתקע בלולאה בגלל ניילס.
כנקמה, רוי לעיתים קרובות מנסה לצוד את ניילס, לענות ולרצוח אותו.
באחד הלילות, ניילס ושרה מקימים מחנה במדבר, מתמסטלים ושוכבים.
ביום למחרת, אייב מעיר את שרה לאחר שהשניים שכבו ב-8 בנובמבר.
שרה, שאכולת רגשות אשם, מסרבת לדבר עם ניילס על הלילה שהם חוו ומחליטה לאמץ אורח חיים ניהליסטי.
לאחר שנעצרה בצד הדרך על ידי רוי, שמחופש לשוטר, שרה דורסת אותו.
במהלך ויכוח עם ניילס, האחרון מתוודה שהוא ושרה שכבו מספר פעמים בזמן שהוא היה בלולאת הזמן (למרות שהוא שיקר לה בעניין) ושרה הכועסת עוזבת את ניילס.
ניילס, שמתוסכל אחרי ששרה ניתקה עמו קשר, מחליט להעביר את הימים הבאים בלולאה בדכדוך ובמקביל, הוא לומד על הרומן של שרה ואייב.
באחד הימים, ניילס מבקר את רוי בביתו באירוויין והשניים משלימים.
במקביל, שרה מחליטה לנצל את הלולאה לטובתה ומחליטה להתמקצע במכניקת הקוונטים ובתורת היחסות הכללית על מנת למצוא דרך להשתחרר מהלולאה.
לאחר מספר ניסויים שביצעה, שרה מסיקה שהלולאה תיעצר במידה והמערה תתפוצץ.
שרה מציעה לניילס לברוח ביחד איתה, אך הוא מתוודה על אהבתו כלפיה ומבקש ממנה להישאר איתו בלולאת הזמן לנצח.
שרה מסרבת וממשיכה בתוכנית הבריחה בלעדיו.
שרה מגיעה לחתונת אחותה בפעם האחרונה, שם היא נושאת נאום מרגש מול אחותה ולאחר מכן הולכת למערה עם חומרי נפץ.
ניילס, ששינה את דעתו, רץ למערה בכדי לברוח מהלולאה עם שרה.
ניילס מודה שהוא מעדיף למות ביחד איתה בפיצוץ מאשר להישאר תקוע לבד בלולאה.
השניים משלימים ולאחר מכן מתנשקים במערה בזמן ששרה לוחצת על המרעום.
לאחר הפיצוץ, השניים נצפים נהנים בבריכה סמוכה, אותה ניילס הציג לשרה במהלך הרפתקאותיהם בלולאה.
בעלי הבית חוזרים, תופסים את השניים בבריכה והצמד מבין שהיום הוא ה-10 בנובמבר ושהם השתחררו מלולאת הזמן.
בסצנה שבאמצע הכתוביות, רוי מקבל הודעה קולית משרה ובה היא מסבירה לו על התכנית שלה כדי לברוח מהלולאה.
רוי מגיע לחתונה ושואל את ניילס אם אכן התכנית עבדה.
ניילס המבולבל לא מזהה את רוי (מכיוון שרוי פגש את ניילס בחתונה והסצנה מתרחשת לפני שהשניים הגיעו למערה ונתקעו בלולאת הזמן) ורוי המחוייך מבין שניילס ושרה ברחו מהלולאה ושהתכנית של שרה עבדה.
נהר פאליסר הוא יובל של נהר קוטניי, בפרובינציית קולומביה הבריטית שבקנדה.
נהר קוטניי הוא חלק מאגן נהר קולומביה ואחד מיובליו של נהר קולומביה.
נהר פאליסר נקרא על שם ג'ון פאלסר, אשר הוביל את משלחת פאליסר לחקר הרי הרוקי הקנדיים בין השנים 1857 ו-1859.
מקורו של נהר פאליסר בפארק הפרובינציאלי שיאם של הרי הרוקי, מערבית לקו פרשת המים של אמריקה.
הנהר זורם דרומה ואז מערבה, ומתאחד עם נהר אלברט, בטרם השפכו לנהר קוטניי.
פאלם טרי היא עיירה במדינת ניו יורק שבארצות הברית, כ-70 קילומטרים צפונית-מערבית לעיר ניו יורק.
בעבר נקראה קריית יואל והייתה אחת משלוש העיירות המרכיבות את העיר מונרו.
אך ב-2019, לאחר משאל, קיבלה עצמאות משלה, ושם העיר עם המחוזות מסביב שונה לפאלם טרי, שמשמעותו באנגלית "עץ תמר" (ביידיש "טייטלבוים"), על שם מייסדה האדמו"ר רבי יואל טייטלבוים.
בשנת 2023 גרו בעיירה מעל 40,000 תושבים, כאשר אנשי חסידות סאטמר מהווים את הרוב המוחלט של התושבים במקום.
שפת האם של רוב התושבים היא יידיש.
לפי הסטטיסטיקה, פאלם טרי היא באופן רשמי היישוב העני ביותר בארצות הברית.
העיירה קרויה על-שמו של הרב יואל טייטלבוים האדמו"ר מסאטמר, שעודד את הקמתה ואף בחר את מיקומה.
הרב טייטלבוים התרשם מהצלחתה של חסידות סקווירא בייסוד היישוב ניו סקוור.
הוא התיישב עם תומכיו בוויליאמסבורג בברוקלין ב-1946, אך השכונה הייתה קטנה מדי לקצב הגידול המהיר של הקהילה והרב גם חשש מהשפעות חיצוניות על חסידיו.
לכן הורה לחסידיו לחפש אתר שיהיה די קרוב למרכז הכלכלי, ניו יורק, אך יאפשר להם לגדל משפחות גדולות הרחק מההשפעות המזיקות.
בעת ייסוד הקריה ב-1974, התיישבו בה 14 משפחות סאטמריות.
הרב טייטלבוים נפטר בשנת 1979 והיה לנפטר הראשון שנקבר בבית הקברות של העיירה.
מאז היווסדה, קצב גידול התושבים בעיירה גבוה ויציב, ונע בין 55%-75% גידול בכל עשור.
הגיל החציוני בעיירה הוא 13 שנה, והוא הנמוך ביותר בכל יישובי ארצות הברית.
נכון למדד העוני של שנת 2009, פאלם טרי היא הרשות המקומית הענייה ביותר בארצות הברית – כ-70% מתושביה נמצאים מתחת לקו העוני.
בשנת 2016, לאחר בדיקת איכות החיים בקריית יואל של ה-FBI, הראו תוצאות הסקר שרק 49% מהתושבים חיים מתחת לקו העוני, תוצאה שעשויה להעיד על צמיחה כלכלית ביישוב.
בשנת 2019, לאחר משאל עם, התפצלו מונרו וקריית יואל.
קריית יואל הפכה לעיירה עצמאית בשם פאלם טרי, הכוללת את העיירה עצמה וכמה דונמים סביבה, עליהם היא עתידה להתרחב ולבנות שכונות נוספות.
פאלי (בהונגרית: Páli) הוא כפר במחוז גיור-מושון-שופרון, שבצפון-מערב הונגריה.
כמו כפרים רבים באירופה גם בפאלי מספר התושבים נמצא בירידה.
בפאלי חיו יהודים בתקופות זמן שונות:
פאלם ביי היא עיר בפלורידה שבארצות הברית.
נכון לשנת 2019, אוכלוסיית העיר משוערת בכ-115,000 תושבים.
האזור היה מיושב על ידי אינדיאנים במשך שנים רבות.
האירופאים הראשונים החלו להתיישב באזור במהלך שנות ה-70 של המאה ה-19. ההתיישבות הכפרית הייתה מועטה עד פיתוחה האורבני בתחילת שנות ה-60 של המאה ה-20. עם הפיכתה של ההתיישבות עיר בשנת 1963, חיו בעיירה כ-2,800 תושבים.
פאליאניציה (באוקראינית: паляниця, [pɐlʲɐˈnɪt͡sʲɐ]) הוא לחם אוקראיני מסורתי, העשוי ברובו מקמח חיטה, ונאפה מעל לאח פתוח.
על פני הלחם יש חתך חצי עגול באזור השליש העליון של הכיכר.
במהלך הפלישה הרוסית לאוקראינה בשנת 2022, שימשה המילה לזיהוי רוסים באוקראינה.
שם הלחם מגיע מהמילה האוקראינית пали́ти - "לשרוף" או "לעשן".
הסיבה לכך היא שבעת אפיית הלחם, הקרום המורם עלול להישרף.
במאה ה-19 השתמשו הרוסים בשמות דומים הסבר אחר לשם מבוסס על ההנחה שמדובר על לחם מסורתי שיוצר על ידי שבט סלאבי מזרחי מימי הביניים המוקדמים שכונה Poliany.
השערה נוספת היא שמקור השם באה מיוונית בהתייחסות לעוגות עגולות שהוצעו לאלים.
פאליאניציה מסורתית נאפית מבצק שמרים.
ראשית, הכשות בושלה בסיר, ולאחר מכן שפכו אותה לתוך מקטרה, שאליה הוסיפו קמח חיטה מנופה.
את הבצק לשו, כיסו והשאירו להתקרר.
לבצק שהתקרר הוסיפו שמרים או מחמצת והכניסו לתנור לא מחומם למשך הלילה.
בבוקר לשו שוב את הבצק שתפח יחד עם קמח חיטה והוסיפו מים חמימים ומלח.
לאחר מכן המשיכו ללוש את הבצק בלילה עד שהוא הפסיק להידבק לידיו של האופה.
הבצק חולק לחתיכות, אשר רודדו על השולחן, והלחם שהתקבל הוכנס לתנור על מגש עץ, עליו פוזר קמח או הונח עלה כרוב מאודה.
לבסוף, בוצע חתך בלחם כדי לאפשר לו התפחה נוספת בעת האפייה.
בנצרות, מסמל לחם הפאליאניציה, כמו לחם בכלל, אושר, והוא יכול גם לייצג רווחה, חיבה, הכנסת אורחים, ביטחון ואת גוף האלוהים.
פאליאניציה יכול להתפרש גם כסמל של השמש.
על פי האמונה הרווחת, אין לאכול חתיכת פאליאניציה אחרי אדם אחר, שכן פעולה זו עלולה לקחת מהם את האושר שלהם.
אמונות נוספות נוגעות לחוסר המזל שעלול לנבוע מהשארת חתיכה שלא נאכלה, כמו כן אכילת לחם מאחורי גבו של אדם אחר "תאכל" את כוחו.
המילה פאליאניציה משמשת כמבחן שיבולת חשוב בשפה האוקראינית, כדי לזהות אנשים שהשפה האוקראינית זרה להם מבחינה פונטית.
דוברי רוסית מחליפים בדרך כלל את הצליל האוקראיני и (y) ב-і (i), ואת האוקראינית я (ya) ב-а (a), ובכך נשמעים יותר כמו palianitsa ([pɐlʲɪˈnʲit͡sə]).
טעות נפוצה נוספת נובעת מכך שהפונמה המיוצגת על ידי האות ц (ts) ברוסית היא אחרת באוקראינית.
במהלך הפלישה הרוסית לאוקראינה ב-2022, הפכה המילה פאליאניציה לאחת מהמילים בהם השתמשו כדי לזהות חיילים או מרגלים רוסיים.
פאליה (שם מדעי: Loxioides bailleui) הוא מין של ציפור ממשפחת הפרושיים ומקבוצת פרושי הוואי, האנדמית להוואי.
זהו המין היחיד הקיים כיום בסוג Loxioides, לאחר הכחדת המין Loxioides kikuchi.
פרוש זה גדול ביחס לפרושים הקרובים לו, מבין הכבדים שבפרושי הוואי והוא מגיע לאורך 15 עד 19 ס"מ בקירוב ולמשקל מוערך של 38.1 גרם בזכרים ו-37.6 גרם בנקבות.
הזכרים גם מעט יותר גדולים וגם מעט יותר צבעוניים מהנקבות.
צבעם אפור בהיר בגב ובכנפיים, לבן עד אפור בהיר בבטן והכנפיים והזנב בעלי גוון ירוק-זית עם קצוות שחורים כשהחזה והפנים צהובים.
לפרוש זה ישנו מקור כהה ונוקשה כשל תוכי ובעל קצה מעוקל מעט כלפי מעלה.
זוהי ציפור די שקטה הנשמעת בשריקות וטרטורים נמוכים יחסית.
לרוב הוא מצייץ בשעות הבוקר והערב.
פרוש זה חי רק ביערות הלחים של האי הוואי סמוך למורדות הרי געש כמו מאונה קיאה, מאונה לואה ועוד והאוכלוסיות שלו גדולות בעיקר בסמוך למטעי עצי Sophora chrysophylla.
הוא ניזון מזרעים נוקשים אותם הוא מפצח עם מקורו ויכול להתמודד גם עם זרעים רעילים שיהרגו חיות אחרות.
ציפור זו מצויה בטבע בסכנת הכחדה חמורה ונותרו רק בודדים לאחר הרס היערות הטבעיים בהוואי.
בטבע האוכלוסיות שלהם נשמרות ב ישנו גרעין שימור שלהם בגן החיות של סן דייגו.
פַּאלִינְקָה (בהונגרית: Pálinka) הוא אלכוהול פירות מסורתי (או ברנדי פירות) שמקורו בימי הביניים של ממלכת הונגריה, הידוע בכמה שמות.
יש למשקה ולשם מעמד גאוגרפי מוגן של האיחוד האירופי, רק משקאות חריפים פרי מעוכים, מזוקקים, מבשילים ומבוקבקים בהונגריה ומשקאות חריפים דומים ממשמש מארבעה מחוזות של אוסטריה יכולים להיקרא "פאלינקה", בעוד ש"טוטאפלינקה" מתייחס למשקאות שמקורם בחיטה.
טורקוליפלינקה (Törkölypálinka), הוא מוצר שונה נוסף.
בדומה לגראפה, האיטלקית, זהו אלכוהול המופק משאריות סחיטת ענבים (קליפות וזרעים).
לעומתם, ניתן לזקק פאלינקה מכל פרי מקומי.
הנפוצים שבהם הם שזיפים, משמשים, תפוחים, אגסים ודובדבנים.
מוצר דומה קיים בצ'כיה ובסלובקיה שם הוא ידוע בשם pálenka, וברומניה (טרנסילבניה), איטליה ויוון תחת השם palincă.
בטורקיה המשקה ידוע בשם Boğma.
המילים pálinka (בהונגרית), pálenka (צ'כית וסלובקית) ו־palincă (רומנית) נובעות מהגזע הסלבוני paliti, "לשרוף, לזקק".
בהונגרית, המילה Tótpálinka (מילולית 'פאלינקה סלאבית' או 'סלובקית') שימשה כהתייחסות למשקאות אלכוהוליים שמקורם בחיטה.
השם ההונגרי שטאמפדלי (), למעשה "צ'ייסר" נובע מהמילה הגרמנית.
הייצור של פאלינקה הונגרית מוסדר בחוק המקומי LXXIII משנת 2008, המכונה לעיתים קרובות "חוק הפאלינקה", המבוסס על הרגולציה של משקאות חריפים גנריים של פירות של האיחוד האירופי.
משקה אלכוהולי עשוי להיקרא pálinka אם:
הוא מותסס, אך ורק מפירות (למעט תרכיזים ופירות יבשים) הגדלים בהונגריה, וללא כל מרכיבים נוספים.
הוא גדל, מזוקק ומבוקבק בהונגריה וכן
הוא אינו מזוקק ומעודן ליותר מ-86% והוא מבוקבק עם לפחות 37.5% כוהל בנפח.
הוא לא עבר שום הוספת טעם, המתקה או צביעה בשום צורה (מלבד יישון בחבית ומצע פירות שהמוצר נמזג עליו).
בעוד שפלינקה עשויה באופן מסורתי ממחית פרי בשל, החוק אינו שאוסר תוספת של מיץ פירות לא מרוכז לעיסה להתססה, ומתיר במפורש שימוש בעיסת פירות.
פירות יבשים אינם נכללים במחית בלבד, וניתן להשתמש בהם בתהליך היישון.
באוסטריה, ארבעה מחוזות רשאים לתייג את אלכוהול המשמש המקומי כ־Barack Palinka (תעתיק של barackpálinka הונגרית): בורגרלנד, אוסטריה התחתית, שטיריה ווינה.
בניגוד לפאלינקה ההונגרית, אסור לעשות את מקבילתה האוסטרית בזיקוק רציף, וכדי להשיג אופי מלא, נדרש זיקוק איטי זהיר על פי חוק.
פאלינקה כאינדיקציה גאוגרפית (במונחים אחרים, מוצר עם כינוי מקור מוגן או PDO) נרשמה רשמית באיחוד האירופי מאז 2004.
סוגי הפאלינקה עם הסמכת PDO כוללים:
הרישומים הראשונים של האלכוהול ההונגרי מתוארכים למאה הארבע עשרה (1332); בשם Aqua vitae reginae Hungariae.
אלכוהול זה היה כנראה כוהל מעורב עם רוזמרין, והיה בשימוש ברפואה, שכן גם המלך וגם המלכה סבלו מדלקת פרקים.
המילה פאלינקה התפשטה בהונגריה במאה ה-17, אך היא עדיין התייחסה לתזקיקים שהיו עשויים מדגנים.
המשמעות הועברה מאוחר יותר למשקאות חריפים, בעוד שתזקיקי חיטה כונו כבר קרמטורה.
הזיקוק הפך לפריבילגיה של בעלי הקרקעות, מה שהוביל להתרבות של זיקוק ביתי (חשאי).
החוק אסר על שימוש בלחם לזיקוק, ומכאן השימוש בפירות.
מזקקות ומפעלים פרטיים החלו להופיע לקראת סוף המאה השמונה עשרה, מה שהוביל לחקיקה ולהנהגת מס פאלינקה.
בשנת 2013 המוצר קיל במעמד לפי חוק "הונגריקום".
פתגם פופולרי בהונגריה אומר: מה שניתן להשתמש בו להכנת ריבה יכול לשמש גם לייצור פאלינקה.
כדי שפרי יתאים לייצור ריבה הוא צריך להכיל מעט סוכר.
אימרה זו מציעה שניתן להכין את הפאלינקה ממגוון פירות, ואכן היא עשויה מרוב הפירות הזמינים בהונגריה.
הפלינקות הנפוצות ביותר עשויות ממשמשים, אגסים ושזיפים.
פירות אחרים שבהם משתמשים לעיתים קרובות הם דובדבנים חמוצים, תפוחים, תותים וחבושים.
ניתן להשיג גם פאלינקה העשוי מערמונים או מאגוזי מלך.
קישאישטי-Kisüsti (מילולית 'סיר קטן, קלחת') היא פאלינקה מזוקק כפול העשויה בסיר נחושת שנפחו אינו עולה על 1000 ליטר.
אֵרְלֶלְט ('מיושן') הוא פאלינקה שהתיישן לפחות שלושה חודשים בחבית עץ קטנה מ-1000 ליטר, או לפחות שישה חודשים בחבית עץ של 1000 ליטר ומעלה.
Ó ('ישן') הוא פאלינקה שהתיישן לפחות 12 חודשים בחבית עץ קטנה מ-1000 ליטר, או לפחות 24 חודשים בחבית עץ של 1000 ליטר ומעלה.
אדיאש ('מיטתי') היא פאלינקה שהתיישנה לפחות שלושה חודשים יחד עם פרי.
הפרי יכול להיות מאותו סוג ששימש להשגת התזקיק או מסוג אחר.
ל-100 ליטר פלינקה יש להוסיף לפחות 10 ק"ג פרי בשל, טרי או 5 ק"ג פרי מיובש.
טרקיי (Pomace pálinka, גם Törkölypálinka) היא פלינקה העשויה משיבולת ענבים.
אחד מסוגי הפלינקה העתיקים ביותר, הוא עוזר לעיכול ונצרך בדרך כלל בכמויות קטנות לאחר הארוחות.
פופולרי מאוד, שותים בדרך כלל באזורי ייצור יין.
בַּרַצְק (מבוטא "baratsk") הוא סוג של פאלינקה העשויה ממשמשים.
המילה ברצק היא כינוי קיבוצי גם למשמש (בהונגרית sárgabarack, מילולית "אפרסק-צהוב") וגם לאפרסק (בהונגרית őszibarack, מילולת "אפרסק-סתיו").
יש להגיש את פאלינקה בטמפרטורת 18–23 מעלות צלזיוס מכיוון שבטמפרטורה זו ניתן ליהנות בצורה הטובה ביותר מהריח והטעם העדינים של הפרי.
אם מוגש קר מדי, יהיה קשה להעריך את הריח והטעם.
צורת הכוס המשמשת לשתיית פלינקה משפיעה על חווית השתייה.
הזכוכית האידיאלית היא רחבה בתחתית וצרה בשפה, כלומר בצורת צבעוני.
הצוואר הצר יחסית של הכוס מרכז את ה"אף" המשתחרר מהמשטח הגדול יותר בתחתית הכוס, ומגדיל את ריח המשקה.
ייצור מסחרי מודרני מתרחש בהונגריה ובחלקים מאוסטריה.
זה נעשה בדרך כלל מתסיסה של שזיפים, אבל פירות אחרים בשימוש כוללים משמש, תפוחים, אגסים, אפרסקים ודובדבנים.
תהליך הזיקוק הכפול המסורתי מביא לתכולת אלכוהול חזקה של 40 עד 70 אחוז כוהל בנפח.
ראקיה, כהל המיוצרת ברחבי דרום מזרח אירופה
צויקה, משקה דומה משזיפים ברומניה
פאלם ביץ' גארדנס היא עיר במחוז פאלם ביץ' במדינת פלורידה בארצות הברית, כ-120 קילומטר צפונית למיאמי.
פאלם ביץ' גארדנס היא אחת הערים במטרופולין מיאמי בדרום פלורידה.
לעיר שטח כולל של 143 קילומטרים רבועים, מרביתם יבשתיים, ו־0.52 קמ"ר (4.5%) הוא מים.
האקלים בעיר הוא אקלים משווני טרופי, עם קיץ ארוך, חם וגשום וחורפים קצרים וחמים עם לילות מתונים.
בתחומי העיר ישנם 12 מגרשי גולף, כולל מגרש בבעלות העירייה.
בנוסף גם מטה איגוד שחקני הגולף המקצוענים של אמריקה נמצא בעיר.
נכון למפקד האוכלוסין של 2010 של ארצות הברית, באותה תקופה גרו בעיר 48,452 אנשים, 21,346 משקי בית ו-12,452 משפחות.
אמנת העיר קובעת ממשלת מועצה-מנהלת.
מועצת העיר מורכבת מחמישה תושבי פאלם ביץ' גארדנס שנבחרו לכהן בתקופת כהונה של שלוש שנים.
מניין של שלושה חברים רשאי לנהל את עסקי המועצה.
מנהל העיר ממונה ברוב קולות של המועצה.
מדי שנה, המועצה ממנה אחד מחבריה לראש עירייה, ואחר לסגן ראש העיר.
פאלמר לאקי הוא יזם אמריקאי, מייסד חברת אנדוריל תעשיות, חברת טכנולוגיה צבאית המתמקדת בכלי טיס בלתי מאוישים ובחיישנים ליישומים צבאיים.
לאקי הוא גם מפתח משקפי המציאות מדומה אוקולוס ריפט וממייסדי חברת Oculus VR, שנמכרה לפייסבוק.
לאקי נולד בלונג ביץ' שבקליפורניה.
אביו היה מוכר מכוניות, ואמו דאגה לחינוך ביתי ללאקי ושלוש אחיותיו הצעירות.
בנעוריו עסק בפיתוחי אלקטרוניקה וחומרה.
הוא החל ללמוד עיתונאות באוניברסיטת המדינה של קליפורניה, לונג ביץ', במקביל עבד במכון לטכנולוגיות יצירתיות באוניברסיטת דרום קליפורניה תחת הדרכתו של מארק בולס, בפיתוח מערכות מציאות מדומה לטיפול ביוצאי צבא שסבלו מהפרעת דחק פוסט-טראומטית.
בגיל 17 השלים אב טיפוס של משקפי מציאות מדומה.
המשקפיים נוסו בהצלחה על ידי ג'ון קארמק שאף הציג את השימוש בהם בתערוכת E3. לאקי עזב את לימודיו במכללה וב-2012 הקים את חברת Oculus VR שנעזרה בגיוס משקיעים דרך Kickstarter לפיתוח משקפי אוקולוס ריפט, ב-2013 הצטרף קארמק לחברה כמנהל טכנולוגיות ראשי וכן היא זכתה להשקעה מקרן ההון סיכון אנדריסן הורוביץ.
החברה נמכרה לפייסבוק ב-2014 תמורת 4 מיליארד דולר, חלקו של לאקי הוערך בכ-700 מיליון דולר.
לאקי המשיך לעבוד בפייסבוק עד שפוטר ב-2017, לטענתו על רקע תמיכתו בדונלד טראמפ בבחירות לנשיאות ארצות הברית ב-2016, ומודעה שסייע לממן נגד הילרי קלינטון.
לאחר עזיבת פייסבוק ייסד את חברת אנדוריל תעשיות המפתחת רחפנים אוטונומיים, רובוטים, כלי טיס בלתי מאוישים, כלי צלילה בלתי מאוישים, חיישנים, ושילוב טכנולוגיות בינה מלאכותית ליישומים צבאיים.
הכנסות החברה הסתכמו בכ-1 מיליארד דולר ב-2024 ושוויה מוערך בכ-28 מיליארד דולר.
הונו של לאקי מוערך נכון לאוגוסט 2025 בכ-3.7 מיליארד דולר.
לאקי נשוי לניקול אדלמן והם הורים לילד אחד.
גיסו הוא חבר הקונגרס לשעבר, מאט גייטס.
פאליי סאקו הוא כדורגלן מאלי המשחק בעמדת המגן הימני בקבוצת נפטצ'י באקו ובנבחרת מאלי.
סאקו גדל במחלקת הנוער של JS CSK במאלי, והחל את הקריירה המקצוענית שלו בקבוצת דז'וליבה המקומית.
ב-25 ביולי 2015 חתם באויפשט מליגת העל ההונגרית, וכשבועיים לאחר מכן הושאל לסנט טרוידן מליגת העל הבלגית.
הוא ערך הופעה אחת במדי סנט טרוידן, במסגרת הגביע הבלגי.
ב-21 בינואר 2016 חתם בוויטוריה דה גימארייש מליגת העל הפורטוגלית, והחל לשחק בקבוצת המילואים של המועדון.
ב-31 במרץ 2017 ערך את הופעת הבכורה שלו בקבוצה הראשונה של המועדון, בניצחון 1–2 על נסיונל מדיירה במסגרת המחזור ה-27 בליגה לעונת .
בסך הכל ערך 99 הופעות ליגה במדי המועדון, בהן הבקיע שער אחד.
ב-31 בינואר 2022 הושאל לסנט אטיין מליגת העל הצרפתית עד לתום עונת 2021/2022. ב-1 ביולי הושאל למונפלייה מליגת העל הצרפתית למשך עונת 2022/2023. בתום העונה חתם על חוזה קבוע במועדון.
ב-11 באוגוסט 2025 חתם בנפטצ'י באקו.
ב-11 בנובמבר 2017 ערך סאקו את הופעת הבכורה שלו בנבחרת מאלי, בתיקו 0-0 נגד נבחרת גבון במסגרת מוקדמות מונדיאל 2018. ב-16 ביוני 2019 הבקיע את שער הבכורה שלו בנבחרת, בהפסד 2–3 לנבחרת אלג'יריה במשחק ידידות.
הוא היה חלק מסגל נבחרת מאלי לטורנירי גביע אפריקה לאומות בשנים 2019, 2021 ו-2023.
פאלם רויאל היא סדרת טלוויזיה אמריקאית מסוגת דרמה קומית תקופתית, שנוצרה על ידי אייב סילביה עבור שירות הסטרימינג אפל TV פלוס.
הסדרה מבוססת על הרומן מר וגברת אמריקן פאי משנת 2018 מאת ג'ולייט מקדניאל.
הסדרה עלתה לראשונה לשידור ב-20 במרץ 2024. בעקבות הצלחתה ומועמדותה ל-11 פרסי אמי, חודשה הסדרה ביוני 2024 לעונה שנייה, שעלתה לשידור ב-12 בנובמבר 2025.
הסדרה מתרחשת בשנת 1969, שנה שעמדה בסימן אירועים היסטוריים מכוננים בארצות הברית ובהם נחיתת האדם הראשון על הירח, פסטיבל וודסטוק, רציחות משפחת מנסון והתעצמות המחאה נגד מלחמת וייטנאם.
הרקע לסדרה הוא מועדון ה"פאלם רויאל" בפאלם ביץ', פלורידה, מעוז שמרני המייצג את האליטה החברתית הוותיקה.